   نئين دهلي (اسپورٽس نيوز) ڀارتي اوپننگ بيٽسمين شيکر ڌون آڱوٺي ۾ انجري سبب ورلڊ ڪپ کان ٻاهر ٿي ويو آهي ۽ سندس جاءِ تي وڪيٽ ڪيپر رشاڀ پنت کي ٽيم ۾ شامل ڪيو ويو آهي. آسٽريليا خلاف ميچ دوران ڌون انجري جو شڪار ٿيو هو ۽ سندس آڱوٺي ۾ فريڪچر جي تصديق ٿي هئي. ڀارتي ڪرڪيٽ بورڊ احتياط طور رشاڀ پنت کي انگلينڊ طلب ڪيو هو پر ان جي ڌون جي متبادل رانديگر طور درخواست نه ڏني وئي هئي، ڇو ته ڌون جي فٽ جو امڪان هو پر هاڻ تصديق ٿي وئي آهي ته ڌون جلد صحتياب نه ٿيندو. ڀارتي ٽيم مئنيجمينٽ پنت کي سندس متبادل رانديگر طور شامل ڪرڻ جي درخواست ڪئي، جنهن کي منظور ڪيو ويو آهي.